
   Nr. 28/ 106/ 8 aprilie 2010                                      




RAPORT  COMUN
asupra propunerii legislative pentru modificarea Legii nr.448/2006 privind protecţia şi promovarea drepturilor persoanelor cu handicap
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa nr. Plx 606 din 16 noiembrie 2009, cu dezbaterea pe fond, în procedură obişnuită, a propunerii legislative pentru modificarea Legii nr.448/2006 privind protecţia şi promovarea drepturilor persoanelor cu handicap.
La întocmirea prezentului raport, Comisia pentru muncă şi protecţie socială şi Comisia pentru sănătate şi familie au avut în vedere:

· avizul favorabil al Consiliului Legislativ (nr.547/27.05.2009)

· avizul favorabil al Comisiei pentru buget, finanţe şi bănci (nr.653/17.02.2010)

· avizul favorabil al Comisiei juridice, de disciplină şi imunităţi (nr.31/1073/15.12.2009)

· avizul negativ al Comisiei pentru egalitatea de şanse pentru femei şi bărbaţi (nr.37/701/16.12.2009)

· punctul de vedere negativ al Guvernului (nr.1693/06.07.2009).

Propunerea legislativă are ca obiect de reglementare completarea art.58 din Legea nr.448/2006 privind protecţia şi promovarea drepturilor persoanelor cu handicap, republicată, cu modificările ulterioare, cu un nou alineat, alin.(31), potrivit căruia se instituie acordarea unui venit minim lunar în cuantum de 300 lei pentru persoanele adulte cu handicap. Iniţiativa prevede că această sumă se indexează în fiecare an în funcţie de indicele de inflaţie.
Membrii Comisiei pentru muncă şi protecţie socială au dezbătut iniţiativa legislativă în şedinţa din 17 martie 2010. La dezbateri au fost prezenţi 12 deputaţi din totalul de 20 membri ai comisiei. 

Membrii Comisiei pentru sănătate şi familie au dezbătut iniţiativa legislativă în şedinţa din 8 aprilie 2010. La dezbateri au fost prezenţi 18 deputaţi din totalul de 18 membri ai comisiei. 

Cu unanimitate de voturi, membrii Comisiei pentru muncă şi protecţie socială şi ai Comisiei pentru sănătate şi familie au hotărât să propună plenului Camerei Deputaţilor respingerea propunerii legislative din următoarele considerente:

· soluţia propusă de iniţiatori priveşte numai adultul cu handicap, fără a se face referire şi la copilul cu handicap şi la familia acestuia, ceea ce creează o discriminare în sistemul de protecţie a acestei categorii de persoane;

· textul propus nu este clar dacă venitul minim este un drept de care vor beneficia persoanele cu handicap sau dacă acesta reprezintă un cuantum până la care se completează veniturile adultului cu handicap în funcţie de celelalte drepturi de care beneficiază;

· iniţiatorii propunerii legislative nu precizează sursele financiare necesare aplicării măsurilor propuse, încălcându-se astfel dispoziţiile art.138 alin.(5) din Constituţia României

· pentru a se evita paralelismul legislativ, deoarece în cadrul comisiei a fost aprobat, cu amendamente, un proiect de act normativ cu acelaşi obiect de reglementare.

La dezbaterile Comisiei pentru muncă şi protecţie socială au participat, în conformitate cu prevederile art.55 din Regulamentul Camerei Deputaţilor:

· d-l Dumitru Cornoiu – Secretar de Stat, Ministerul Muncii, Familiei şi Protecţiei Sociale 
· d-na Ioana Mihaela Leşe – preşedinte Autoritatea Naţională pentru Persoanele cu Handicap

· d-na Ioana Hanganu – director, Ministerul Finanţelor Publice.

La dezbaterile Comisiei pentru sănătate şi familie  a participat, în conformitate cu prevederile art.55 din Regulamentul Camerei Deputaţilor:
· d-l Toader Dima – director, Autoritatea Naţională pentru Persoanele cu Handicap

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Propunerea legislativă a fost respinsă de Senat în şedinţa din 11 noiembrie 2009.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


PREŞEDINTE,



PREŞEDINTE,

Victor Paul Dobre



Rodica Nassar

        SECRETAR,




SECRETAR,


             Kerekes Karoly                                Ion Burnei
Şef serviciu, 






Consilier Danciu Florin
Consilier parlamentar Elena MESAROŞ

















1/3
PAGE  
3/3

[image: image1.png]